《雨中送客观鱼阁》
宋代·程公许

送客观鱼阁，山光水色中。
最怜秋惨澹，况复雨溟濛。
坐久觉衣薄，杯行到手空。
恨无佳句子，唤醒少陵翁。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。